etadvaí devā́ḥ prajā́patimabruvaṃstvā́mihópadadhāmahā íti tathéti sa vai nā̀bravītkím me táto bhaviṣyatī́ti yádu ha kíṃ ca prajā́patirdevéṣvīṣe kímasmā́kaṃ táto bhaviṣyatī́tyevòcustásmādu haitadyátpitā putréṣvicháte kímasmā́kaṃ táto bhaviṣyatī́tyevā̀hurátha yátputrā́ḥ pitári tathétyevā̀haivaṃ hi tadágre prajā́patiśca devā́śca samávadanta stómānúpadadhāti prāṇā vai stómāḥ prāṇā́ u vaí prajā́patiḥ prajā́patimevaìtadúpadadhāti